section_heading: Kultura
paragraph_text: Grožnjan je danas poznat kao "Grad umjetnika". Ima oko dvadeset galerija i umjetničkih ateljea, a također je pokrenuta ljetna međunarodna filmska škola i ujedno je postao Međunarodni kulturni centar hrvatske glazbene mladeži. Održava se svake godine jazz festival "Jazz is Back BP", koji je pokrenuo hrvatski jazzist Boško Petrović, traje dva do tri tjedna, te počinje sredinom srpnja. Također se krajem rujna održava festival Ex tempore koji skuplja više od 300 umjetnika iz cijele Europe, koji u nedjelju pretvore Grožnjan u jednu veliku galeriju sa svojim radovima. Ex tempore tradicijski organiziraju Talijanska unija iz Rijeke i Zajednica Talijana iz Grožnjana, Narodno sveučilište iz Trsta(I), Općina Grožnjan i Turistička zajednica Grožnjan.<ref>Grožnjan EX TEMPORE Grožnjan  (pristupljeno 28. veljače 2020.)